recursal/SuperWikiNEXT-32B huggingface dataset:
Ο **Τζέρεμυ Μακλάφιν** (γεννήθηκε στο Γκρίνβιλ (Νότια Καρολίνα), στις 3 Μαΐου 1995) είναι ένας Αμερικανός καλαθοσφαιριστής που παίζει στον Απόλλωνα Πατρών της Α1 Εθνικής. Με ύψος 2,03 μέτρων παίζει στη θέση του πάουερ φόργουορντ .

Αθλητική σταδιοδρομία
---------------------

Είναι ένας παίκτης που έπαιξε για τέσσερις χρονιές στους Κατόμπα Ίντιανς, όπου θα έπαιζε από το 2015 έως το 2019. Την τελευταία του χρονιά στο κολέγιο είχε μέσο όρο 6,4 πόντους και 5,9 ριμπάουντ ανά παιχνίδι. 

Αφού δεν επιλέχτηκε στο ντραφτ του NBA του 2019, υπέγραψε στην ΜΚ Λάιονς Γίντριχουφ Χραντέτς της 1ης Τσεχίας.

Την περίοδο 2020-21, υπέγραψε στην ΜΚ Ταλίνα Κάλεβ του Λετονοεσθονικού Πρωταθλήματος, της ενιαίας διοργάνωσης της Εσθονίας και της Λετονίας, και στη Βαλτική Λίγκα, με την οποία έπαιξε 22 αγώνες στους οποίους είχε 7,45 πόντους μέσο όρο.

Στις 18 Σεπτεμβρίου 2021, ο Μακλάφιν εντάχθηκε στον Απόλλωνα Πατρών της Α1 Εθνικής για τη χρονιά 2021-22.

Βιβλιογραφικές αναφορές
-----------------------

1. ↑  «Jeremy McLaughlin’s Catawba Indian Experience». *catawbapioneer.com*. 7 de diciembre de 2018.. Ανακτήθηκε στις 28 de octubre de 2021.
2. ↑  «Jeremy McLaughlin tabbed by Patras». *latestbasketballnews.com*. 18 de septiembre de 2021.. Ανακτήθηκε στις 28 de octubre de 2021.

Εξωτερικοί σύνδεσμοι
--------------------

* Στοιχεία του παίχτη στο realgm.com
**Παρεμπίπτουσα αλιεία** (bycatch or by-catch), ονομάζεται η ακούσια αλίευση μη επιλέξιμων ειδών όπως δελφίνια, φάλαινες, καρχαρίες, θαλάσσιες χελώνες, θαλασσοπούλια, ασπόνδυλα κ.ά. στην προσπάθεια αλίευσης συγκεκριμένων επιτρεπόμενων εμπορικών ειδών ή/και μεγεθών θαλάσσιας πανίδας. 

Διακρίνουμε τουλάχιστον τέσσερις διαφορετικές περιπτώσεις παρεμπίπτουσας αλιείας:

* Αλιεύματα που διατηρούνται και πωλούνται παρόλο που δεν ήταν στα επιλέξιμα είδη
* Είδος/μέγεθος/φύλο ψαριών που οι αλιείς απορρίπτουν πίσω στη θάλασσα
* Μη επιλέξιμα είδη, ανεξάρτητα με το αν διατηρηθούν και πωληθούν ή αν απορριφθούν
* Ανεπιθύμητα είδη ασπόνδυλων, όπως εχινόδερμα και μη εμπορεύσιμα καρκινοειδή, και διάφορων ευάλωτων ειδών, συμπεριλαμβανομένων των θαλάσσιων πτηνών, χελωνών, θηλαστικών, καθώς και ελασμοβράχιων (καρχαριών και συγγενικών τους ειδών).

Στην παρεμπίπτουσα αλιεία πολλά είδη απορρίπτονται νεκρά, ετοιμοθάνατα ή σοβαρά τραυματισμένα, ευαίσθητοι θαλάσσιοι οικότοποι καταστρέφονται και ευάλωτα είδη οδηγούνται προς την εξαφάνιση δημιουργώντας ένα τεράστιο ηθικό ζήτημα.

Επιπρόσθετα, ο όρος "εκούσια παρεμπίπτουσα αλιεία" χρησιμοποιείται προκειμένου να παραπέμψει στις περιπτώσεις όπου η παρεμπίπτουσα αλιεία αποτελεί πηγή παράνομου εμπορίου άγριας θαλάσσιας πανίδας σε διάφορες περιοχές του κόσμου.

Παραπομπές
----------

1. 1 2  «Bycatch» (στα αγγλικά). *Wikipedia*. 2022-01-18. .
2. ↑  «Παρεμπίπτοντα αλιεύματα – μια θλιβερή ιστορία». *Fish Forward (WWF)*. Ανακτήθηκε στις 29 Ιανουαρίου 2022.
**ΠΑΡΑΔΟΣΙΑΚΑ ΠΑΙΧΝΙΔΙΑ** ονομάζονται τα παιχνίδια που έπαιζαν οι παλαιότεροι και μεταφέρονται από γενιά σε γενιά με προφορική περιγραφή ή επίδειξη των μεγαλύτερων προς τους μικρότερους. 

Τα παραδοσιακά παιχνίδια είναι ομαδικά (κρυφτό, μακριά γαϊδούρα, τυφλόμυγα, το μαντίλι, κ.ά.). Υπάρχουν και κάποια που αρχικά ενδέχεται να μοιάζουν ατομικά, αλλά τελικά αποδεικνύονται ομαδικά, καθώς παίζονται διαδοχικά από κάθε ένα παιδί μέσα στην ομάδα. Αυτά έχουν σχέση περισσότερο με την τεχνολογία της κάθε εποχής και τις δεξιότητες των παιδιών, όπως η σφεντόνα, η σβούρα, το τσιλίκι, κ.ά.

Κάθε παραδοσιακό παιχνίδι εκφράζει την εποχή και την κοινωνία που το δημιούργησε (κοινωνικές σχέσεις, οικονομική κατάσταση, πολιτιστικές αξίες, τεχνολογία, αντιλήψεις για την πολιτική, τον πολιτισμό, το φύλο, τις σχέσεις με τους άλλους λαούς). 

Πολλά παραδοσιακά παιχνίδια παραλλάσσονται και ξεπερνούν τα σύνορα των κρατών και εμφανίζονται σε διάφορους λαούς, όπως το κρυφτό, το κυνηγητό, η μπάλα, το σχοινάκι, οι βώλοι, κ.ά. Για παράδειγμα, το παιχνίδι κουτάκια ή τρικαμούτσι ή κεραμιδάκια, είναι ένα παραδοσιακό παιχνίδι που παίζεται από Τσιγγάνους, Ρώσους και Βλάχους στα Βαλκάνια.

Πηγές
-----

* Διαμαντόπουλος Δ. (2009), Το Παιχνίδι, εκδόσεις Π. Πουρνάρα, Θεσσαλονίκη.
* Μπάδα, Κ. (1992), «Το Παιχνίδι στην Παραδοσιακή Ελληνική Κοινωνία», Εθνογραφικά 9(1993), σελ. 73-81.
Η λίμνη Παρζ στη βόρεια Αρμενία
Η **λίμνη Παρζ** (αρμεν. Պարզ Լիճ) είναι μικρή λίμνη στο Εθνικό Πάρκο Ντιλιντζάν, ανατολικά της πόλεως Ντιλιντζάν, στην Αρμενία (Νομός Ταβούς). Η λίμνη σχηματίσθηκε από φυσικές κλιματικές αλλαγές και δεν είναι τεχνητή. Το όνομά της στην αρμενική γλώσσα σημαίνει «καθαρή».

Η έκταση της λίμνης είναι μόλις 30 στρέμματα, με μέγιστο μήκος 350 μέτρα και μήκος περί τα 100. Βρίσκεται σε γεωγραφικές συντεταγμένες πλάτος 40°45΄05΄΄ Βόρειο και μήκος 44°57΄38΄΄ Ανατολικό, σε υψόμετρο 1.334 μέτρα πάνω από την επιφάνεια της θάλασσας. Το 2017 δημιουργήθηκε το «Τρανσκαυκασιανό Μονοπάτι» για να συνδέσει τη λίμνη Παρζ με την πόλη Ντιλιντζάν και, προς την αντίθετη κατεύθυνση, με το χωριό και τη λίμνη Γκος. Λίγο αργότερα, το 2018, η μη κυβερνητική οργάνωση «Μονοπάτια για την αλλαγή» κατασκεύασε ένα νέο μονοπάτι που κάνει τον γύρο της λίμνης Παρζ.

Σήμερα στις όχθες της λίμνης υπάρχει εστιατόριο, και ενοικιάζονται βάρκες και κανό.
Ο **Τζέρεμυ Γουέιρ** (Jeremy Weir-γεννημένος το 1964) είναι Αυστραλός επιχειρηματίας, και γενικός διευθυντής της Trafigura από τον Μάρτιο του 2014, όταν διαδέχθηκε τον Κλωντ Ντωφέν.

Πρώτα χρόνια
------------

Ο Γουέιρ γεννήθηκε στη Μελβούρνη της Αυστραλίας το 1964. Είναι πτυχιούχος Γεωλογίας από το Πανεπιστήμιο της Μελβούρνης της Αυστραλίας.

Επαγγελματική σταδιοδρομία
--------------------------

Ο Γουέιρ εργάστηκε στο N M Rothschild & Sons από το 1992 έως το 2000, στην Αυστραλία και στο Λονδίνο, και ήταν υπεύθυνος για την εμπορία των βασικών προϊόντων, το μάρκετινγκ και τη διεθνή δραστηριότητα των παραγώγων τους.

Πριν γίνει ο γενικός διευθυντής, ο Γουέιρ ήταν επικεφαλής των εξορύξεων.

Από τότε που έγινε γενικός διευθυντής, ο Γουέιρ κατέβαλε προσπάθειες ώστε οι δραστηριότητες της Trafigura να είναι πιο ανοιχτές στον δημόσιο έλεγχο, και τον Απρίλιο του 2015 ήταν ο πρώτος γενικός διευθυντής της Trafigura που μίλησε δημόσια.

Παραπομπές
----------

1. 1 2 3  "Jeremy Weir"bloomberg.org
2. ↑  Mason, Josephine (26 Μαρτίου 2014)."The quiet Australian: Trafigura's new chief cut from a different cloth"Uk.reuters.com.
Το **παραγάδι** είναι ένα πολυάγκιστρο αλιευτικό εργαλείο. Αποτελείται από μια πετονιά με πολλά αγκίστρια.

Χρήση
-----

Το νήμα (μάνα) του παραγαδιού συγκεντρώνεται σε ρηχό πανέρι κυκλοτερώς στα χείλη του οποίου φέρονται φελλοί όπου και καρφώνονται τα άγκιστρα. Κατά το στάδιο του δολώματος ένα ένα αγκίστρι απαγκιστρώνεται από το φελλό, δολώνεται και αφήνεται μια σπιθαμή έξω από το πανέρι. Ο εξοπλισμός του εργαλείου αυτού συμπληρώνεται με τους λεγόμενους "πόδες" (κ. ποδάρια) του παραγαδιού. Αυτοί είναι δύο ισχυρά νήματα που φέρουν στο ένα άκρο τους βαρίδια (μολύβι) και στο άλλο σημαντήρα (καλαδούρι) που παλαιότερα ήταν κενή κολοκύθα. Η αρχή του παραγαδιού δένεται στον ένα πόδα και ποντίζεται σε ορισμένο σημείο που ανευρίσκεται αργότερα από το σημαντήρα. Στη συνέχεια ρίπτεται αργά αργά ολόκληρο το παραγάδι "εν κινήσει" είτε κωπηλατώντας, είτε με μικρή ταχύτητα από μηχανοκίνητη λέμβο, έτσι ώστε αυτό ν΄ απλωθεί σε ευθεία, συνήθως παράλληλα προς την ακτή. Όταν ολοκληρωθεί η ρίψη (καλάρισμα) του, στο τέλος προστίθεται και ο έτερος πόδας με τον σημαντήρα. Σε περίπτωση που ο βυθός είναι βραχώδης, έχει, δηλαδή, πολλά σκαλώματα, μπορούν να τοποθετηθούν ενδιάμεσοι σημαντήρες, έτσι ώστε να καταστεί δυνατή η ανέλκυσή (λεβάρισμα) του, σε περίπτωση που κοπεί η μάνα.

Η παραμονή του αλιευτικού αυτού εργαλείου στη θάλασσα εξαρτάται, εν πολλοίς, από το χρησιμοποιούμενο δόλωμα, αλλά είναι, συνήθως, της τάξεως των 2-3 ωρών. Το σημείο πόντισής του γίνεται αναγνωρίσιμο και από τα "σημάδια" που βάζουν οι αλιείς που δεν είναι τίποτε άλλο από ευθυγραμμίσεις με χαρακτηριστικά σημεία επί της ακτής.

Ως καλύτερος χρόνος ρίψης και ανέλκυσης του παραγαδιού είναι από τις 05.00 μέχρι τις 08.30 το πρωί. Πολλοί ρίχνουν παραγάδι και απόγευμα ή, ακόμη, και μεσημέρι. Διακρίνεται σε παραγάδι αφρού και παραγάδι βυθού. Το πρώτο κρίνεται παράνομο στην Ελλάδα.

Είδη παραγαδιού
---------------

Τα παραγάδια διακρίνονται σε "χοντρά", "μέτρια" (ή σκαθαρωτά ή μέντζα) και σε "ψιλά". Στα πρώτα τα νήματα είναι χοντρά και τ΄ αγκίστρια μεγάλα, στα δεύτερα όλα είναι μέτρια και στα τρίτα το νήμα είναι λεπτό και τ΄ άγκιστρα ψιλά. Τα χοντρά παραγάδια είναι κυρίως για αλιεία τη νύκτα, στο πέλαγος και σε συνήθη βάθη από 50 ως 100 μέτρα για αλιεία μεγάλων ιχθύων. Γενικά στα παραγάδια συλλαμβάνονται παντός είδους αλιεύματα εκτός από τα αφρόψαρα.

Απαγορεύσεις
------------

Γενικά για τους ερασιτέχνες αλιείς, απαγορεύεται η αλιεία με παραγάδια πάνω από 150 αγκίστρια ανά ερασιτέχνη αλιέα και πάνω από 300 αγκίστρια, συνολικά, όταν με το σκάφος αλιεύουν περισσότεροι από ένας ερασιτέχνες αλιείς.
Ο **Τζέρι Μπράουν** (αγγλ.: *Jerry Brown*, γενν. 7 Απριλίου 1938) είναι Αμερικανός πολιτικός, ο οποίος διατέλεσε Κυβερνήτης της Καλιφόρνια από τις 3 Ιανουαρίου 2011 έως τις 7 Ιανουαρίου 2019, θέση στην οποία έχει διατελέσει ξανά από τις 6 Ιανουαρίου 1975 έως τις 3 Ιανουαρίου 1983. Είναι ο γηραιότερος εκλεγμένος κυβερνήτης της Πολιτείας, ωστόσο κατέχει και τη διάκριση του 6ου νεότερου, καθώς ανέλαβε για πρώτη φορά σε ηλικία 37 ετών, 36 χρόνια πριν την τρίτη θητεία του.

Βιογραφικά στοιχεία
-------------------

Γεννήθηκε στο Σαν Φρανσίσκο και είναι γιος του Πατ Μπράουν, επίσης κυβερνήτη της Καλιφόρνια. Σπούδασε νομικά στο Πανεπιστήμιο Γέιλ. Το 1975 εξελέγη κυβερνήτης της Καλιφόρνια, θέση στην οποία επανεξελέγη το 1978. Επιχείρησε τρεις φορές (1976, 1980, 1992) να τεθεί υποψήφιος των Δημοκρατικών για την προεδρία των ΗΠΑ χωρίς αποτέλεσμα. Το 1982 επέλεξε να μην θέσει υποψηφιότητα για τρίτη θητεία ως κυβερνήτης των ΗΠΑ, συμμετείχε όμως στις εκλογές για τη Γερουσία, αποτυγχάνοντας να εκλεγεί.

Μετά από την τελευταία του αποτυχία να εκλεγεί γερουσιαστής ταξίδεψε στην Ιαπωνία για να ασχοληθεί με τον Βουδισμό καθώς και στην Ινδία, όπου συνάντησε την Μητέρα Τερέζα. Με την επιστροφή του το 1988 εξελέγη πρόεδρος του Δημοκρατικού Κόμματος στην Καλιφόρνια, παραιτήθηκε όμως το 1991 για να θέσει υποψηφιότητα για τη Γερουσία. Στην πορεία εγκατέλειψε την προεκλογική του εκστρατεία, για να επιχειρήσει να κερδίσει το χρίσμα των δημοκρατικών για την προεδρία των ΗΠΑ, χωρίς όμως επιτυχία.

Το 1999 εξελέγη δήμαρχος του Όκλαντ χωρίς την υποστήριξη των Δημοκρατικών, καθώς είχε αποχωρήσει από το κόμμα κατηγορώντας το σύστημα του δικομματισμού. Στον δημαρχιακό θώκο παρέμεινε μέχρι το 2007, οπότε και εξελέγη Γενικός Εισαγγελέας της Καλιφόρνια με την υποστήριξη των Δημοκρατικών. Το 2011 εξελέγη για τρίτη φορά κυβερνήτης της πολιτείας της Καλιφόρνια.

Προσωπική ζωή
-------------

Κατοικεί στο Όκλαντ. Είναι νυμφευμένος με την Αν Γκαστ, σύντροφό του από το 1990. Κατά το παρελθόν απασχόλησε τον τύπο για τη σχέση του με την τραγουδίστρια Λίντα Ρόνσταντ.

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τζέρι Μπράουν** |

1. ↑  (Αγγλικά) *SNAC*. w67376c3. Ανακτήθηκε στις 9  Οκτωβρίου 2017.
2. ↑  «Encyclopædia Britannica» (Αγγλικά) biography/Jerry-Brown. Ανακτήθηκε στις 9  Οκτωβρίου 2017.
3. ↑  *GeneaStar*. brownedmund.
4. ↑  Ανακτήθηκε στις 4  Μαρτίου 2021.
5. 1 2  Εκλογή Μπράουν, από την εφημερίδα "Η Ναυτεμπορική"
6. ↑  Τζερρυ Μπράουν, από την εφημερίδα "Το Βήμα"

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 1320107
* LCCN: n80131844
* ISNI: 0000 0001 1487 0443
* GND: 11932573X
* SUDOC: 129352578
* BNF: cb16970708p (data)
* ULAN: 500274877

 |

 |
Μια πολύ γνωστή και πυκνοκατοικημένη παραγκούπολη είναι η Νταράβι που βρίσκεται στη πόλη Μουμπάι της Ινδίας η οποία είναι  η μεγαλύτερη παραγκούπολη στην Ασία. Οι οικιστές της παραγκούπολης αποτελούν σχεδόν το 60% του πληθυσμού της πόλης Μουμπάι ενώ η έκταση γης που καταλαμβάνει είναι μόνο το 6% της πόλης της Μουμπάι.

Ο οικισμός-καταυλισμός είναι τοποθετημένος στη καρδιά της πόλης. Η παραγκούπολη απλώνεται σε έκταση περίπου 1175 στρεμμάτων, και ο πληθυσμός της ανέρχεται σχεδόν στο ένα εκατομμύριο άτομα. Η Νταράβι αντιμετωπίζει σοβαρά προβλήματα πόσιμου νερού και αποχέτευσης. Ταυτόχρονα η έλλειψη νερού δημιουργεί εντονότερα προβλήματα όταν υπάρχει μόνο μια τουαλέτα για κάθε 150 άτομα. Η βασική έλλειψη υγειονομικής περίθαλψης, οι ανθυγιεινές καταστάσεις διαβίωσης και ο έντονος υποσιτισμός των κατοίκων της έχουν επιφέρει υψηλά ποσοστά διάφορων ασθενειών στη παραγκούπολη.

Παραπομπές
----------

1. ↑  «Rethinking Dharavi: An analysis of redevelopment programs for slums in Mumbai, India». *The Architectural League of New York* (στα Αγγλικά). Ανακτήθηκε στις 9 Μαΐου 2021.
2. ↑  Yousafzai, Aisha K.; Filteau, Suzanne; Wirz, Sheila (2003-12). «Feeding difficulties in disabled children leads to malnutrition: experience in an Indian slum». *British Journal of Nutrition* **90** (6): 1097–1106. doi:10.1079/bjn2003991. ISSN 0007-1145. .
3. ↑  «Wayback Machine» (PDF). *web.archive.org*. 21 Σεπτεμβρίου 2013. Αρχειοθετήθηκε από το πρωτότυπο στις 21 Σεπτεμβρίου 2013. Ανακτήθηκε στις 9 Μαΐου 2021. CS1 maint: Unfit url (link)
Ο **Φήλιξ** , (ιταλικά : *Felice*) ήταν επίσκοπος της Νάπολης στα μέσα του 5ου αιώνα.

Βιογραφία
---------

Η κύρια ιστορική πηγή για τον Φήλιξ είναι το πρώτο μέρος των «Πράξεων των Ναπολιτάνων Επισκόπων» που γράφτηκε από έναν ανώνυμο συγγραφέα στο γύρισμα του 8ου-9ου αιώνα.

Δεν υπάρχουν πληροφορίες για την προέλευση και τα πρώτα χρόνια της ζωής του Φήλιξ. Ανέβηκε στην επισκοπική έδρα της Νεάπολης μετά το θάνατο του Τιμασίου. Η ημερομηνία αυτής της εκδήλωσης δεν είναι γνωστή. Πιθανολογείται ότι η επισκοπική χειροτονία του Φήλιξ δεν θα μπορούσε να γίνει πριν από το 448 ή το 449, ημερομηνία θανάτου του Αγίου Νοστριανού, του άμεσου προκατόχου του Τιμασίου στην επισκοπή της Νάπολης. 

Σύμφωνα με τις Πράξεις των Ναπολιτάνων Επισκόπων, ο Φήλιξ κυβέρνησε την επισκοπή για εννέα χρόνια, τρεις μήνες και έξι ημέρες. Δεν είναι γνωστό πότε πέθανε, αλλά το 465 ο Σωτήριος ήταν ήδη επίσκοπος της Νάπολης. 

|  |  |  |
| --- | --- | --- |
| ΠροκάτοχοςΤιμάσιος | **Επίσκοπος Νάπολης** | ΔιάδοχοςΣωτήριος |

Παραπομπές
----------

1. ↑  Cronotassi dei Vescovi - Chiesa di Napoli
2. ↑  Деяния неаполитанских епископов (глава 9).
3. ↑  Biografie dei vescovi e arcivescovi della Chiesa di Napoli, Napoli, Stabilimento tipografico di G. Gioja, 1861, page 16
4. ↑  Cronotassi dei Vescovi|, Chiesa di Napoli, ανακτήθηκε 29-02-2020(Ιταλικά)
Ο **Τζέρι Τζον Ρόουλινγκς** (22 Ιουνίου 1947 - 12 Νοεμβρίου 2020), γεννημένος ως **Τζερεμάια Ρόουλινγκς Τζον**, ήταν Γκανέζος στρατιωτικός, πολιτικός, ηγέτης και πρόεδρος της Γκάνας. Γεννήθηκε στις 22 Ιουνίου του 1947 στην Άκκρα της Γκάνας, ενώ πέθανε στις 12 Νοεμβρίου του 2020, ετών 73. Εμφανίστηκε στην πολιτική σκηνή της χώρας όταν διοργάνωσε ένα πραξικόπημα το 1979 εναντίον μίας στρατιωτικής δικτατορίας στην Γκάνα. Το 1981 επανέλαβε ένα πραξικόπημα, τώρα εναντίον της νόμιμα εκλεγμένης κυβέρνησης της χώρας, αφού στο ενδιάμεσο είχε αποκατασταθεί η δημοκρατία και έπειτα από την επιτυχή κατάληψη της εξουσίας ηγείται μίας στρατιωτικής χούντας έως το 1992. Τότε, με την δική του άδεια η χώρα επιστρέφει στην δημοκρατία. Συμμετέχει στις προεδρικές εκλογές του ίδιου έτους και κερδίζει μία πρώτη θητεία ως πρόεδρος της Γκάνας, ενώ το 1996 κερδίζει σε εκλογές και δεύτερη θητεία. Το 2000 όμως αποχωρεί από την εξουσία, εν μέρει επειδή δεν του επέτρεπε το σύνταγμα της χώρας να διεκδικήσει τρίτη θητεία. 

Θεωρείται ως μία από τις κορυφαίες και πιο χαρισματικές πολιτικές φυσιογνωμίες της Γκάνας. Aκόμα και σήμερα η ιδεολογία του ασκεί επιρροή στην πολιτική σκηνή της Γκάνας, κυρίως μέσω του Εθνικού Δημοκρατικού Κογκρέσου (National Democratic Congress - NDC), του κόμματος που ο ίδιος ίδρυσε το 1992 και με το οποίο κυβέρνησε ως πρόεδρος. Οι πολιτικές του είναι αμφιλεγόμενες, αφού από την μία, κατά την περίοδο της δικτατορίας του, καταπάτησε παράφορα τα ανθρώπινα δικαιώματα, ενώ από την άλλη, την ίδια περίοδο εφάρμοσε πρωτότυπες πολιτικές σε σχέση με την συμμετοχή του λαού στα κοινά, με την οργάνωση κοινοτήτων και λαϊκών δικαστηρίων.

Παραπομπές
----------

1. ↑  www.graphic.com.gh/news/general-news/ghana-s-former-president-j-j-rawlings-is-dead.html.
2. ↑  «Dictionary of African Biography». (Αγγλικά) *Dictionary of African Biography*. Oxford University Press. Νέα Υόρκη. 2012. ISBN-13 978-0-19-538207-5.
3. ↑  jis.gov.jm/information/awards/order-of-jamaica/.
4. ↑  www.arcgis.com/apps/MapTour/index.html?appid=2aef2dacfb15408ebdc99907a619c2ab.
5. ↑  lanic.utexas.edu/project/granma/1984.html.
6. ↑  web.archive.org/web/20190816230112/https://www.sahistory.org.za/national-orders-recipients-1998.
7. ↑  «Γκάνα: Πέθανε ο πρώην πρόεδρος Τζέρι Ρόουλινγκς». *www.newsit.gr*. Ανακτήθηκε στις 24 Ιανουαρίου 2021.
8. 1 2  Team, Flash (27 Δεκεμβρίου 2000). «Αλλαγή πολιτικού σκηνικού | Flash.gr». *www.flash.gr*. Ανακτήθηκε στις 24 Ιανουαρίου 2021.
9. ↑  «Second Coming Rawlings». *www.ghanaweb.com*. Ανακτήθηκε στις 24 Ιανουαρίου 2021.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 394149196260774790562
* LCCN: n80163163
* ISNI: 0000 0000 5539 5362
* GND: 118910191
* SELIBR: 318781
* SUDOC: 029232708
* BNF: cb12090176t (data)
* BIBSYS: 98024673
* CiNii: DA18906096

 |

 |
Η **Τζούντιθ Ρέσνικ** (αγγλ. *Judith Arlene Resnik*, 5 Απριλίου 1949 - 28 Ιανουαρίου 1986) ήταν Αμερικανίδα αστροναύτης.

Βιογραφικό
----------

Γεννήθηκε στο Έικρον του Οχάιο στις 5 Απριλίου του 1949, από εβραίους γονείς μετανάστες από την Ουκρανία. Είχε έναν αδερφό, τον Judith Charles. Φοίτησε στο Carnegie Mellon University και το 1977 πήρε πτυχίο ηλεκτρολόγου μηχανικού στο Πανεπιστήμιο του Μέριλαντ. Αμέσως μετά δούλεψε στην RCA ως μηχανικός σχεδιαστής και αργότερα βοηθούσε τα προγράμματα της ΝΑΣΑ. Στις 30 Αυγούστου του 1984 συμμετείχε στην παρθενική πτήση του Διαστημικού Λεωφορείου Ντισκάβερι στην αποστολή STS-41-D, ως ειδικός της αποστολής. Ήταν η πρώτη Εβραία αστροναύτης.

Θάνατος
-------

*Δείτε επίσης: Τραγωδία του Τσάλεντζερ*

Η τελευταία της αποστολή ήταν η STS-51-L στις 28 Ιανουαρίου του 1986 με το Διαστημικό Λεωφορείο Τσάλεντζερ, η οποία εξελίχθηκε σε τραγωδία, καθώς 73 δευτερόλεπτα μετά την εκτόξευση το Τσάλεντζερ διαλύθηκε σε ύψος 15 χιλιομέτρων, σκοτώνοντας το επταμελές πλήρωμά του. Όπως διαπιστώθηκε κατά τις έρευνες, τρία μέλη του πληρώματος είχαν ενεργοποιήσει τα Προσωπικά Πακέτα Ιπτάμενης Εκκένωσης. Αυτοί ήταν ο πιλότος Μάικλ Τζον Σμιθ, ο Έλισον Ονίζουκα και η Τζούντιθ Ρέσνικ, και πιθανότατα πέθαναν από εκρηκτική αποσυμπίεση κατά τη διάρκεια της πτώσης της καμπίνας στην θάλασσα, από 48.000 πόδια (15 χιλιόμετρα) ύψος. Η Τζούντιθ Ρέσνικ ήταν η δεύτερη Αμερικανίδα αστροναύτης που είχε καταγράψει 145 ώρες σε τροχιά.

Τιμές
-----

Ο Κρατήρας Ρέσνικ στην αθέατη πλευρά της Σελήνης πήρε το όνομα του προς τιμή της Τζούντιθ Ρέσνικ.

### Βραβεία

 Στις 23 Ιουλίου του 2004, απονέμεται το Διαστημικό Μετάλλιο Τιμής του Αμερικανικού Κογκρέσου στην Τζούντιθ Ρέσνικ.

Παραπομπές
----------

1. 1 2  (Αγγλικά) *Internet Movie Database*. nm0972070. Ανακτήθηκε στις 10  Ιανουαρίου 2016.
2. 1 2  (Αγγλικά) *SNAC*. w6fb8fg0. Ανακτήθηκε στις 9  Οκτωβρίου 2017.
3. 1 2  (Αγγλικά) *Find A Grave*. 7694. Ανακτήθηκε στις 9  Οκτωβρίου 2017.
4. ↑  ancexplorer.army.mil/publicwmv/index.html#/arlington-national/.
5. ↑  Ανακτήθηκε στις 4  Μαρτίου 2021.
6. ↑  302837290.
7. ↑  searchpub.nssc.nasa.gov/servlet/sm.web.Fetch/Agency\_Awards\_Historical\_Recipient\_List.pdf?rhid=1000&did=2120817&type=released.

Εξωτερικοί σύνδεσμοι
--------------------

* Πολυμέσα σχετικά με το θέμα  Judith Resnik στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 70501617
* LCCN: n88292033
* ISNI: 0000 0000 2972 2593
* GND: 1231270098
* SELIBR: 306246

 |

 |
Η **Πατρικία του Κόννωτ** (*Patricia of Connaught*, 17 Μαρτίου 1886 - 12 Ιανουαρίου 1974) ήταν κόρη του Αρθούρου, Δούκα του Κόννωτ, και της Λουίζας Μαργαρίτας της Πρωσίας, καθώς και εγγονή της Βικτωρίας του Ηνωμένου Βασιλείου.

Η *Βικτωρία Πατρικία Ελένη Ελισάβετ* γεννήθηκε στις 17 Μαρτίου 1886, Ημέρα του Αγίου Πατρικίου, στα Ανάκτορα του Μπάκιγχαμ στο Λονδίνο και βαπτίσθηκε την 1η Μαΐου του ίδιου έτους. Ανάδοχοί της ήταν η Βασίλισσα Βικτωρία, ο Ερνέστος Β΄ της Σαξονίας-Κοβούργου & Γκότα, η Ελισάβετ Άννα της Πρωσίας, ο Γουλιέλμος Β΄ της Γερμανίας, η Έλενα του Ηνωμένου Βασιλείου και ο Αλβέρτος της Πρωσίας.

Η Πατρικία ταξίδευε συχνά κατά τα παιδικά της χρόνια. Πέρασε δύο χρόνια στην Ινδία και, το 1911, συνόδευσε την οικογένειά της στον Καναδά, όπου ο πατέρας της γινόταν Γενικός Κυβερνήτης. Εκεί, έγινε ιδιαίτερα δημοφιλής. Το πρόσωπό της απεικονίστηκε στο χαρτονόμισμα του ενός δολαρίου με ημερομηνία έκδοσης 17 Μαρτίου 1917. Τον Φεβρουάριο του 1918 ονομάστηκε συνταγματάρχης του Καναδικού Ελαφρού Πεζικού της Πριγκίπισσας Πατρικίας, ένα αξίωμα που διατήρησε ως το θάνατό της.

Παντρεύτηκε το 1919 τον ναυτικό στρατιωτικό και σύμβουλο του πατέρα της, διοικητή (μετέπειτα ναύαρχο) Αλεξάντερ Ράμσεϋ, με τον οποίο απέκτησε ένα γιο, τον Αλεξάντερ. Με αυτό το γάμο, η Πατρικία παραιτούνταν από τον τίτλο προσφώνησης *Βασιλική Υψηλότητα* και έχανε το αξίωμα της Πριγκίπισσας, καθώς ο σύζυγός της δεν ήταν μέλος κάποιας βασιλικής οικογένειας. Πέρα από το γεγονός ότι έχασε τους τίτλους της, η Πατρικία συνέχισε να παραμένει στη γραμμή διαδοχής του βρετανικού θρόνου και παρευρέθηκε σε σημαντικές εκδηλώσεις της βρετανικής βασιλικής οικογένειας, όπως στη στέψη της Ελισάβετ Β΄ το 1953.

Απεβίωσε στο Ουίντλσαμ του Σάρρεϋ στις 12 Ιανουαρίου 1974 σε ηλικία 87 ετών. Ενταφιάστηκε στο Βασιλικό Κοιμητήριο του Φρόγκμορ, κοντά στο Κάστρο του Ουίνδσορ.

Οικογένεια
----------

Παντρεύτηκε τον διοικητή Αλεξάντερ Ράμσεϋ και απέκτησε ένα γιο:

* *Αλεξάντερ* Άρθουρ Αλφόνσο Ντέηβιντ Μωλ (1919 - 2000), Λόρδος του Μαρ.

Παραπομπές
----------

1. 1 2
2. ↑
3. 1 2 3 4 5 6 7 8 9 10 11
4. ↑
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 3 Ιανουαρίου 2016.
6. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 6 Μαρτίου 2016. Ανακτήθηκε στις 3 Ιανουαρίου 2016.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 95811583
* ISNI: 0000 0000 6994 1838
* GND: 1025611055
* BNF: cb165009172 (data)
* ULAN: 500021159
* RKD: 65561

 |

 |
Η **Τζένη Σάντισον** (*λατινικό αλφάβητο : Jenny Sandison*), αργότερα από το όνομα του συζύγου ήταν γνωστή σαν Μπόλαντ (Bolland), (Kharagpur , Βεγγάλη 1910 - ?) ήταν Βρετανικής καταγωγής Ινδή πρωταθλήτρια της αντισφαίρισης. 

Καταγόταν από μεικτή αγγλοινδική οικογένεια, ο πατέρας εργαζόταν στους σιδηρόδρομους, αντισφαίριση έπαιζε και η αδελφή της Εσμέ Σάντισον. Για το διάστημα 1929-1930 εργάστηκε στο Ηνωμένο Βασίλειο αλλά επέστρεψε έπειτα μόνιμα στην Ινδία.

Πρωταθλήτρια Ινδίας, η πρώτη γυναίκα γεννημένη στην Ινδία, στο απλό το 1927, 1929, 1930, 1932, 1933, 1934, και το 1935, το 1930 πρωταθλήτρια στο μεικτό και έξι φορές πρωταθλήτριας Βεγγάλης. Νο 1 στην Ινδία την περίοδο 1930-1935. Το 1930 ήταν νικήτρια στο πρωτάθλημα του Κεντ, την ίδια χρονιά νίκησε στον τελικό του τουρνουά του Σάρεϊ την νικήτρια του αμερικανικού όπεν, Βρετανίδα Μπέτι Νάτχολ. Ήταν η πρώτη Ινδή γυναίκα που έπαιξε στο τουρνουά του Γουίμπλεντον το 1929 όπου αποκλείστηκε στον πρώτο γύρο.

Παραπομπές
----------

1. ↑  Publications Division, Women of India, (Αγγλικά)
2. 1 2  Indian Women Tennis Players at International Level Will Hopes & Dreams Materialise? Αρχειοθετήθηκε 2012-12-05 στο Wayback Machine. (Αγγλικά)
3. ↑  The Advertiser (Adelaide, SA : 1889 - 1931) Πεμ 14 Νοε 1929 Page 15, (Αγγλικά)
4. ↑  Boria Majumdar,J A Mangan, Sport in South Asian Society: Past and Present, (Αγγλικά)
Η Βασιλική του Αγίου Μάρκου στη Βενετία, έδρα του Πατριαρχάτου Βενετίας
Ο Αρχιεπίσκοπος Φραγκίσκος Μοράλια, σημερινός Πατριάρχης Βενετίας, φορώντας την πορφυρή ενδυμασία των Καρδιναλίων
Με τον όρο **Πατριαρχείο της Βενετίας** (λατ. *Patriarchatus Venetiarum*, ιταλ. *Patriarcato di Venezia*), είναι επισήμως γνωστή η Ρωμαιοκαθολική **Αρχιεπισκοπή της Βενετίας**, στην Ιταλία. Δημιουργήθηκε το 1451 από τη συγχώνευση της έως τότε απλής Επισκοπής Βενετίας με την Επισκοπή του Καστέλλο και το Πατριαρχάτο του Γκράντο.

Χαρακτηριστικά
--------------

Ο επικεφαλής του Πατριαρχάτου φέρει τον τίτλο του Πατριάρχη Βενετίας, που παραδοσιακά γίνεται Καρδινάλιος από τον Πάπα Ρώμης μετά από σύγκληση του Κολλεγίου των Καρδιναλίων. Ακόμη και προτού εκλεγεί Καρδινάλιος ωστόσο, ο Πατριάρχης Βενετίας έχει κατ' εξαίρεση το δικαίωμα να φορεί την κόκκινη ενδυμασία ενός Καρδιναλίου. Ο καθεδρικός ναός ή μητρόπολη του Πατριαρχάτου είναι η Βασιλική του Αγίου Μάρκου.

Ο Πατριάρχης Βενετίας έχει επίσης την ευθύνη της Εκκλησιαστικής Επαρχίας της Βενετίας, η οποία περιλαμβάνει τις εξής εννέα επιμέρους ρωμαιοκαθολικές επισκοπές:

* Αδρία-Ροβίγκο
* Μπελλούνο-Φέλτρε
* Κιότζα
* Κονκόρντια-Πορντενόνε
* Πάδοβας
* Τρεβίζο
* Βερόνας
* Βιτσέντσα
* Βιττόριο Βένετο

Δείτε επίσης
------------

* Πατριάρχης Βενετίας

Παραπομπές
----------

1. ↑  *Archdiocese of Venezia*, *Catholic-Hierarchy.org*, ανακτήθηκε στις 22 Μαΐου 2006

Πηγές
-----

* Cappelletti, Giuseppe (1849). *Storia della chiesa di Venezia dalla sua fondazione sino ai nostri giorni* (στα Ιταλικά). Tomo primo. Βενετία.
* Cappelletti, Giuseppe (1851). *Storia della chiesa di Venezia dalla sua fondazione sino ai nostri giorni* (στα Ιταλικά). Tomo secondo. Βενετία.
* Cappelletti, Giuseppe (1853). *Storia della chiesa di Venezia dalla sua fondazione sino ai nostri giorni* (στα Ιταλικά). Terzo. Βενετία.
* Cappelletti, Giuseppe (1850). *Storia della chiesa di Venezia dalla sua fondazione sino ai nostri giorni* (στα Ιταλικά). Tomo sesto. Βενετία.
* Cappelletti, Giuseppe (1855). *Le chiese d'Italia: dalla loro origine sino ai nostri giorni* (στα Ιταλικά). Tomo IX. Βενετία: G. Antonelli.
* Lentz, Harris M. III (2001). *Popes and Cardinals of the 20th Century: A Biographical Dictionary*. Λονδίνο: McFarland. ISBN 978-0-7864-4101-3.
* Orsoni, Alessandro (1833). *Serie cronologica dei cardinali veneziani tratta dalle memorie inedite* (στα Ιταλικά). Βενετία: Picotti.
* Piva, Vittorio (1938). *Il Patriarcato di Venezia e le sue origini* (στα Ιταλικά). Βενετία: tip. San Marco.
* Piva, Vittorio (1960). *Il Patriarcato di Venezia e le sue origini: libro 2* (στα Ιταλικά). **II**. Βενετία: Tip S. Marco.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 136002117
* LCCN: n95093797
* ISNI: 0000 0004 1764 6107
* SUDOC: 029429285
* BNF: cb12105851x (data)
* NKC: ko2010589193

 |

 |
Οι **πλημμύρες του 2016 στη Βόρεια Κορέα** συνέβησαν στα τέλη Αυγούστου 2016 ως συνέπεια του Τυφώνα Λάιονροκ. Οι βαριές βροχοπτώσεις του τυφώνα, από τις 29 έως τις 31 του μηνός, προκάλεσαν πλημμύρες, σκοτώνοντας τουλάχιστον 525 ανθρώπους. Επίσης, κατέστρεψαν περισσότερες από 35.000 κατοικίες αφήνοντας πάνω από 100.000 άστεγους, κυρίως στη Επαρχία Βόρειου Χαμγκιόνγκ μετά από υπερχείλιση του ποταμού Τουμέν κοντά στα σύνορα με την Κίνα και τη Ρωσία, σύμφωνα με το Γραφείο των Ηνωμένων Εθνών για το Συντονισμό των Ανθρωπιστικών Υποθέσεων και του Ερυθρού Σταυρού.

Ένας αξιωματούχος των Ηνωμένων Εθνών στη Βόρεια Κορέα, δήλωσε ότι η έκταση της καταστροφής ήταν «πέρα από οτιδήποτε έχουν δει από τις τοπικές αρχές».

Σύμφωνα με ανακοίνωση που δημοσιεύθηκε στις 11 Σεπτεμβρίου 2016, από το Κορεατικό Κεντρικό Πρακτορείο Ειδήσεων (KCNA), το κρατικό μέσο ενημέρωσης της Βόρειας Κορέας, το βορειοανατολικό μέρος της χώρας επηρεάστηκε από την «βαρύτερη νεροποντή» από το 1945, καθώς «δεκάδες χιλιάδες» κτίρια καταστράφηκαν, άνθρωποι έμειναν άστεγοι και «υπέφεραν από μεγάλη ταλαιπωρία».

Μετεωρολογικό ιστορικό
----------------------

Ο τυφώνας Λάιονροκ συγχωνεύτηκε με ένα σύστημα χαμηλής πίεσης και είχε ως αποτέλεσμα βαρύτατες βροχές σε περίοδο τριών ημερών (29-31 Αυγούστου) στην Βόρεια Κορέα. Μια κομητεία κατακλύστηκε στην Επαρχία του Βόρειου Χάμγκιουνγκ.

Αντιμετώπιση
------------

Σε απάντηση στις πλημμύρες, η κυβέρνηση της Βόρειας Κορέας έστειλε εργαζόμενους και τον Κορεατικό Λαϊκό Στρατό να καθαρίσει τους δρόμους και να αποκαταστήσει τις επικοινωνίες στις περισσότερο πληγείσες περιοχές. Περίπου 1.000 εθελοντές από το τοπικό παράρτημα του Κόκκινου Στρατού βοήθησαν τους τοπικούς εργαζόμενους σε αποστολές έρευνας και διάδοσης. Ο οργανισμός είχε προμήθειες ανακούφισης για περίπου 20.000 ανθρώπους, όπως αδιάβροχα, τέντες, κουζίνες, και ταμπλέτες καθαρισμού νερού. Ο Ερυθρός Σταυρός συντονίστηκε με τα μέλη της διεθνούς αντιπροσωπείας από τις 3 έως τις 6 Σεπτεμβρίου, με συνέπεια την αύξηση των πόρων για τις υπηρεσίες υγείας. Το Παγκόσμιο Πρόγραμμα Σίτισης παρείχε μερίδες τροφίμων έκτακτης ανάγκης για 140.000 άτομα. Η Ευρωπαϊκή Ένωση προσέφερε 300.000 ευρώ για την ανακούφιση από τις πλημμύρες.

Παραπομπές
----------

1. ↑  «North Korea flooding kills 133, displaces 107,000: U.N.». Reuters. 13 Σεπτεμβρίου 2016. Ανακτήθηκε στις 13 Σεπτεμβρίου 2016.
2. ↑  «North Korea makes rare public appeal for flood relief». CNN. 13 Σεπτεμβρίου 2016. Ανακτήθηκε στις 13 Σεπτεμβρίου 2016.
3. ↑  «*﻿WFP Provides Emergency Relief To Over 140,000 People Hit By Floods In DPRK﻿*». *World Food Programme* (ReliefWeb). 2016-09-13.. Ανακτήθηκε στις 2016-09-13.
4. ↑  Byrne, Leo (2016-12-20). «EU donates €300,000 for North Korean flood aid». NK News. .
Ως **πλημμέλημα** χαρακτηρίζεται το έγκλημα εκείνο που τιμωρείται από το νόμο με φυλάκιση έως πέντε ετών. Είναι η δεύτερη σε βαρύτητα κατηγορία ποινικών αδικημάτων, μετά το πταίσμα, και πριν το κακούργημα. Τα πλημμελήματα εκδικάζονται ενώπιον του Πλημμελειοδικείου.

Τα πλημμελήματα που τιμωρούνται από το νόμο με φυλάκιση τουλάχιστον τριών μηνών δικάζονται από το Μονομελές Πλημμελειοδικείο, που αποτελείται από έναν (ή μία) Πρόεδρο Πρωτοδικών ή από έναν Πρωτοδίκη. Τα υπόλοιπα πλημμελήματα δικάζονται από το Τριμελές Πλημμελειοδικείο, που αποτελείται από έναν (ή μία) Πρόεδρο Πρωτοδικών και δύο Πρωτοδίκες. Η διάκριση αυτή δεν είναι απόλυτη, καθώς ο νομοθέτης έχει εισαγάγει μια σειρά εξαιρέσεων και βαρύτερα πλημμελήματα τα έχει υπαγάγει για λόγους ταχύτητας της διαδικασίας στην αρμοδιότητα του μονομελούς, ενώ ελαφρύτερα λόγω σπουδαιότητας στην αρμοδιότητα του τριμελούς.

Κατ' έφεση (σε δεύτερο βαθμό) εκδικάζονται τα μεν του Μονομελούς Πλημμελειοδικείου ενώπιον του Τριμελούς Πλημμελειοδικείου, τα δε του Τριμελούς Πλημμελειοδικείου ενώπιον του (Τριμελούς) Εφετείου, αποτελούμενου από έναν (ή μία) Πρόεδρο Εφετών και δύο Εφέτες.

Για να κριθεί κάποιος ένοχος για πλημμέλημα, απαιτείται να έχει δόλο (πρόθεση), εκτός κι αν ο νόμος τιμωρεί ρητώς και την αμέλεια (π.χ. ανθρωποκτονία από αμέλεια, σωματική βλάβη από αμέλεια).

Τα πλημμελήματα μπορούν να δικαστούν και με τη διαδικασία του Αυτοφώρου, εάν ο δράστης συλληφθεί μέχρι το βράδυ της επόμενης ημέρας από την τέλεση του εγκλήματος (το μέγιστο 48 ώρες πλην ένα λεπτό από την τέλεση της πράξης) και εφόσον τα πραγματικά περιστατικά είναι ξεκάθαρα. Τότε δικάζονται από το Αυτόφωρο Μονομελές Πλημμελειοδικείο ή Αυτόφωρο Τριμελές Πλημμελειοδικείο στην επόμενη συνεδρίασή του. Η διαδικασία του Αυτοφώρου (κατά το σκέλος της εκδίκασης) δεν εφαρμόζεται στους ανηλίκους και στα δικαστικά πρόσωπα, καθώς πρέπει να οριστεί ρητή δικάσιμος.

Για τα πλημμελήματα πριν παραπεμφθούν στο Δικαστήριο μπορεί ο εισαγγελέας να διατάξει προανάκριση ή σπανιότερα ανάκριση, εάν τα πραγματικά περιστατικά δεν είναι ξεκάθαρα και απαιτείται διερεύνηση.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **πλημμέλημα**  |
Η **Παρασκευή Καντζά** (γεννημένη στις 8 Αυγούστου 1976) είναι Ελληνίδα παραολυμπιακή αθλήτρια, η οποία αγωνίζεται κυρίως σε αγώνες δρόμου και άλματος εις μήκος. Αγωνίζεται στην κατηγορία Τ11, για άτομα με απώλεια όρασης. Συνοδεύεται από τον Θεόδωρο Κατσουνόπουλο.

Η Παρασκευή έχει αγωνιστεί σε τρεις παραολυμπιακούς αγώνες. Πιο συγκεκριμένα έχει τρέξει σε πίστα 100 μέτρων, 200 μέτρων και άλμα εις μήκος, πάντα υπό την κατηγορία Τ11. Συμμετείχε για πρώτη φορά σε παραολυμπιακούς αγώνες το 2004 στην πατρίδα της, όπου κέρδισε ένα χάλκινο μετάλλιο στο αγώνισμα των 100 μέτρων. Δεν κατάφερε να πετύχει το ίδιο και στους Παραολυμπιακούς Αγώνες του 2008 στο Πεκίνο αλλά ούτε και το 2012 στο Λονδίνο. Το μοναδικό της μετάλλιο σε παραολυμπιακούς είναι στην Αθήνα το 2004.

Παραπομπές
----------

1. ↑  profile on paralympic.org
Ο **Τζίμι Μακέι** (*James Birrell "Jimmy" Mackay*) ήταν παλαίμαχος ποδοσφαιριστής και πρώην διεθνής με την Εθνική Αυστραλίας, με την οποία συμμετείχε στο Μουντιάλ του 1974, στη Δυτική Γερμανία. Γεννήθηκε στις 19 Δεκεμβρίου του 1943 και αγωνιζόταν στο χώρο του κέντρου. Ξεκίνησε την καριέρα του στη σκωτσέζικη Έρντρι πριν μεταναστεύσει στην Αυστραλία όπου έκανε καριέρα στις Κροατία Μελβούρνης, Χακόα και Σάουθ Μέλμπουρν. Με την Εθνική Αυστραλίας είχε απο το 1971 έως το 1975, 52 συμμετοχές και 5 τέρματα. Μάλιστα χάρη σε δικό του γκολ στους αγώνες μπαράζ με τη Νότια Κορέα, η Αυστραλία πήρε την πρόκριση για πρώτη φορά στην ιστορία της σε τελική φάση Μουντιάλ. Απεβίωσε στις 11 Δεκεμβρίου του 1998.

Καριέρα
-------

| Έτος | Προηγούμενοι σύλλογοι | Εμφανίσεις (Γκολ) |
| --- | --- | --- |
| 1964-65 |  Έρντρι | 10 (0) |
| 1965-72 |  Κροατία Μέλβούρνης |  ? (?) |
| 1973-74 |  Χακόα | 22 (0) |
| 1975-77 |  Σάουθ Μέλμπουρν |  ? (?) |

Παραπομπές
----------

1. ↑  (πολλαπλές γλώσσες) *Transfermarkt*. 143073. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. 8b9bfb03.

Πηγές
-----

*
Ο **Ονόμαστος** από τη Σμύρνη υπήρξε ο πρώτος αρχαίος Έλληνας ολυμπιονίκης στο άθλημα της πυγμαχίας το 688 π.Χ. στην 23η Ολυμπιάδα και εισηγητής των κανονισμών του αθλήματος.

Βιογραφικά στοιχεία
-------------------

Δεν είναι πολλά πράγματα γνωστά για τον Ονόμαστο. Είναι γνωστό πως ως την εποχή του η πυγμαχία δεν συμπεριλαμβανόταν στο πρόγραμμα των αγώνων της Ολυμπίας αν και ήταν ιδιαίτερα δημοφιλές άθλημα και διεξαγόταν πολλούς αιώνες πριν, όπως προκύπτει από απεικονίσεις σε μινωικά και μυκηναϊκά αγγεία. Σύμφωνα με το Φλάβιο Φιλόστρατο και τον Παυσανία, ο Ονόμαστος, που καταγόταν από τη Σμύρνη της Ιωνίας, ήταν διάσημος "πύκτης", δηλαδή "πυγμάχος" του 7ου αιώνα π.Χ. με νίκες σε διάφορους τοπικούς αγώνες. Μετέβη ο ίδιος στην Ήλιδα και έπεισε τους ελλανοδίκες να συμπεριλάβουν το άθλημα στο πρόγραμμα της 23ης Ολυμπιάδας (688 π.Χ.). Μάλιστα, κωδικοποίησε τον κανονισμό διεξαγωγής του αθλήματος, το οποίο ως τότε διεξαγόταν με διαφορετικούς τρόπους σε κάθε τοπική διοργάνωση. Συνεπώς, ο Ονόμαστος εκτός από ολυμπιονίκης υπήρξε ο εισηγητής των πρώτων κανονισμών της αθλητικής πυγμαχίας.

Εξωτερικοί σύνδεσμοι
--------------------

* 
*

Παραπομπές
----------

1. ↑  www.sportolimpico.it/dmdocuments/GO-ANTICHI-2.pdf. Ανακτήθηκε στις 25  Απριλίου 2016.
2. ↑   Φλάβιου Φιλόστρατου, Γυμναστικός 12: "Ο ΣΜΥΡΝΑΙΟΣ ΟΝΟΜΑΣΤΟΣ ΠΥΚΤΕΥΣΑΣ ΕΝΙΚΗΣΕΝ... ΚΑΙ ΝΟΜΟΥΣ ΕΓΡΑΨΕΝ Ο ΑΘΛΗΤΗΣ ΟΥΤΟΣ ΠΥΚΤΙΚΟΥΣ, ΟΙΣ ΕΧΡΩΝΤΟ ΟΙ ΗΛΕΙΟΙ".
3. ↑  Παυσανίας 5.8.7

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Αρχαίοι ολυμπιακοί αγώνες |
| --- |
|  |
| Αθλήματα | 

|  |  |
| --- | --- |
| Δρόμου | 
Στάδιον • Δίαυλος • Οπλίτης δρόμος • Δόλιχος |
|  |
| Ιππικά | 
Ιππικά αγωνίσματα στην αρχαία Ελλάδα#Κέλης • Κάλπη • Πώλος • Απήνη • Συνωρίς • Τέθριππο • Άρμα |
|  |
| Συμπλοκής | 
Πάλη • Πυγμαχία • Παγκράτιο |
|  |
| Ειδικά | 
Πένταθλον • Κήρυκες και σαλπιγκτές |

 |  |
|  |
| Θέματα | 

|  |  |
| --- | --- |
| Αθλητές | 
Κατάλογος αρχαίων ολυμπιονικών • Περιοδονίκες • Τριαστές |
|  |
| Διοργανώσεις | 
Αρχαίοι ολυμπιακοί αγώνες • Αρχαίοι ολυμπιακοί αγώνες σε διάφορες περιοχές • Ολύμπια (19ος αιώνας) • Σύγχρονοι ολυμπιακοί αγώνες |
|  |
| Άλλα | 
Ολυμπία • Ακονιτί • Κότινος • Ολυμπιακή εκεχειρία • Ελλανοδίκες • Ζάνες |

 |

 |
Ο **Δημήτρης "Τζίμης" Αρμάος**, γνωστός και σαν "Τζιμ Αρμάου", (Βόλος, 1933 - Αθήνα, 1999), ήταν Έλληνας παλαιστής της ελευθέρας πάλης, του κατς και μασίστας. Ήταν διάσημος στην Ελλάδα για τη μυϊκή του δύναμη, η φήμη του έφτασε σε όλη την Ευρώπη και τις ΗΠΑ, αποκαλούνταν ο "νέος Ηρακλής" ή "Τζίμης ο Τίγρης". Στις 17 Αυγούστου 1999 βρέθηκε νεκρός στο μικρό διαμέρισμα που διέμενε στην οδό Διπύλου, στην Πλατεία Κουμουνδούρου. Τον συντηρούσε ο συνθέτης Βαγγέλης Παπαθανασίου.

Πρώτα χρόνια
------------

Γεννήθηκε στον Βόλο αλλά έμεινε ορφανός από μητέρα και πατέρα μόλις ενός έτους και κατέληξε σε ορφανοτροφείο στην Αθήνα. Το χάρισμά του φάνηκε από πολύ μικρός, όταν εντεκάχρονος ακόμα, είδε μια παρέα ατόμων να παρενοχλούν έναν γάιδαρο. Τότε ο μικρός Δημήτρης σήκωσε το γάιδαρο στα χέρια, τον πήγε στο διευθυντή του ορφανοτροφείου και τον υιοθέτησε, αγκαλιάζοντας το ζώο με αγάπη.

Αθλητισμός
----------

Ξεκίνησε από την ελευθέρα πάλη όπου κατακτώντας τίτλους στην Ελλάδα συνέχισε την καριέρα του στη Γερμανία κατακτώντας συνολικά 183 τίτλους. 

Έκανε καριέρα στις ΗΠΑ στην επαγγελματική πάλη (Κατς), πρωταθλητής στα μεσαία βάρη, όπου λόγω της φήμης του έγινε σωματοφύλακας του Φρανκ Σινάτρα, ένας από αυτούς που γοητεύτηκαν από τον Αρμάο ήταν και η Μπάρμπαρα Στρέιζαντ.

Μασίστας
--------

Επιστρέφοντας στην Ελλάδα τη δεκαετία του '70 συνέχισε σαν μασίστας δίνοντας παραστάσεις μυικής δύναμης στους δρόμους. Το 1984 μετά από ατύχημα με νταλίκα και τραυματισμό στη ράχη σταμάτησε να αγωνίζεται έχοντας μεγάλο βιοποριστικό πρόβλημα έως τον θάνατό του και αναγκάστηκε να πουλήσει όλα τα μετάλλια και κύπελλά του στο Μοναστηράκι.

Θάνατος
-------

Απεβίωσε μόνος και αβοήθητος. Οι γείτονές του είχαν ειδοποιήσει την αστυνομία, η οποία έσπασε την πόρτα του σπιτιού του στην Πλατεία Κουμουνδούρου και τον βρήκαν νεκρό στις 17 Αυγούστου 1999 από ανακοπή της καρδιάς. Η κηδεία του έγινε από το Πρώτο Νεκροταφείο Αθηνών στις 19 Αυγούστου 1999.

Το 1966 ο Παντελής Βούλγαρης γύρισε την ταινία *Τζίμης ο Τίγρης* βασισμένη στη ζωή του Αρμάου.

Παραπομπές
----------

1. 1 2  Τα Νέα-Μόνο ο θάνατος νίκησε τον Τζίμη, ανακτήθηκε στις 7 Φεβρουαρίου 2018
2. 1 2 3  "Δεν άντεξε το βάρος της μοναξιάς του!", εφ. Ελεύθερος, φύλλο 19ης Αυγούστου 1999, σελ. 37.
3. 1 2 3 4  Η Μηχανή του χρόνου-Ο μασίστας Τζίμης Αρμάος. Γοήτευσε την Μπάρμπαρα Στρέιζαντ και ήταν σωματοφύλακας του Φρανκ Σινάτρα. Το άδοξο τέλος και η βοήθεια του Βαγγέλη Παπαθανασίου, ανακτήθηκε στις 7 Φεβρουαρίου 2018
4. 1 2 3  sport24-Τζιμ Αρμάου: Ο πιο δυνατός παλαιστής του κόσμου[*νεκρός σύνδεσμος*], ανακτήθηκε στις 7 Φεβρουαρίου 2018
Τσάκου
Το **Τσάκου** (Νεπαλικά: चाकु) είναι νεπαλέζικο τρόφιμο που παρασκευάζεται από συμπυκνωμένο χυμό ζαχαροκάλαμου, τζάγκερι, γκι και καρύδια. Το μείγμα μαγειρεύεται μέχρι να πάρει στερεά μορφή και στη συνέχεια τοποθετείται σε ένα γάντζο σε τρόπο παρόμοιο με τη παρασκευή καραμέλας και στη συνέχεια κόβεται σε μικρά ρολά, ή μπορεί να μαγειρευτεί σε ρηχό πιάτο και να κοπεί σε μικρά κομμάτια σε σχήμα διαμαντιού. Το Τσάκου μπορεί να καταναλωθεί χωριστά, ή μπορεί επίσης να χρησιμοποιηθεί στην παραγωγή ζυμαρικών Γιομάρι (योमरी).

Το Τσάκου σερβίρεται από τους Νεπαλέζους με γκι και γλυκοπατάτες κατά τη διάρκεια του φεστιβάλ του Μάγκε Σανκράντι.

Τσάκου

Δείτε επίσης
------------

* Κατάλογος νεπαλέζικων πιάτων

Παραπομπές
----------

1. ↑  Gautam, Skanda (2016-01-08). «Photo Feature: Chaku for upcoming Maghe Sankranti». *The Himalayan Times*. Αρχειοθετήθηκε από το πρωτότυπο στις 2016-08-12.. Ανακτήθηκε στις 2016-06-23.
Νεκροταφείο των Καπουτσίνων
Οι λεγόμενοι **Καπουτσίνοι** ή *Καπουκίνοι*, πλήρες λατινικό όνομα *Ordo Fratrum minorum Cappucinorum* δηλ. **Τάγμα Αδελφών Ελάσσονων Καπουτσίνων**, είναι θρησκευτικό μοναχικό τάγμα της Καθολικής Εκκλησίας. Προέρχονται από το μοναστικό τάγμα των Φραγκισκανών. Ονομάσθηκαν έτσι από το κάλυμμα που έφεραν στο κεφάλι τα μέλη του, εκ του *capuce* που σημαίνει «κουκούλα». 

Το Τάγμα των Καπουτσίνων ιδρύθηκε από τον Φραγκισκανό μοναχό *Ματθαίο ντε Μπάσι* και επικυρώθηκε από τον Πάπα Κλήμη Ζ΄. Οι Καπουτσίνοι επέδειξαν ιδιαίτερη φροντίδα και στοργή προς τους δυστυχείς και γρήγορα κέρδισαν την αγάπη και την εκτίμηση του λαού.

Το Τάγμα αυτό εισήλθε στη Γαλλία το 1572, επί Αικατερίνης των Μεδίκων και Καρόλου Β΄ όπου και έτυχε μεγάλης διάδοσης. Το πλήρες καταστατικό του Τάγματος συμπληρώθηκε το 1575 όπου και τέθηκε ως βάση του, η πιστή τήρηση των κανόνων του Αγίου Φραγκίσκου. Με αυτό επιβαλλόταν η πενία και απαγορεύονταν η ιδιοκτησία τόσο στους ίδιους τους μοναχούς όσο και στις Μονές τους. 

Από το τέλος του 16ου αιώνα οι Καπουτσίνοι είχαν ξαπλωθεί σ΄ όλες τις καθολικές περιοχές της Ευρώπης, και το 1619 δημιούργησαν ιδιαίτερο Τάγμα με δικό τους Αρχηγό. Οι Καπουτσίνοι υπό το ανεξάρτητο πλέον τάγμα τους υπήρξαν τα κυριότερα στελέχη της Καθολικής Αντιμεταρρύθμισης, εργαζόμενοι συνεχώς υπέρ των φτωχών, κηρύσσοντας, κατηχώντας, εξομολογώντας και απολαμβάνοντας της εκτίμησης των λαϊκών κυρίως τάξεων. Έτσι κατόρθωσαν να προσηλυτίσουν πολλούς διαμαρτυρόμενους τους οποίους και προσχώρησαν στο καθολικό δόγμα.

Όπως και τα λοιπά θρησκευτικά τάγματα, οι Καπουτσίνοι υπέφεραν πολλά από τις διάφορες επαναστάσεις του 18ου αιώνα. Παρά ταύτα όχι μόνο επέζησαν των μεγάλων δοκιμασιών, αλλά κατά τον 19ο αιώνα κέρδισαν σημαντικό έδαφος. Αν και φτωχότεροι απ΄ όλα τ΄ άλλα τάγματα προσέλκυσαν στις τάξεις τους πολλούς γόνους της ανώτερης αριστοκρατίας ακόμα δε και βασιλικούς γόνους.

Στην Ελλάδα οι Καπουτσίνοι ίδρυσαν δύο μεγάλες Μονές, την Μονή Καπουτσίνων Αθηνών και την Μονή Καπουτσίνων Άνδρου στην Αθήνα και στην Άνδρο αντίστοιχα.
Ο **πληθυντικός**, σε πολλές γλώσσες, είναι μία από τις τιμές της γραμματικής κατηγορίας του αριθμού. Ο πληθυντικός των ουσιαστικών συνήθως υποδηλώνουν ποσότητα εκτός από την προεπιλεγμένη ποσότητα που αντιπροσωπεύεται από ένα ουσιαστικό, 
που είναι γενικά μία (η μορφή που αντιπροσωπεύει αυτήν την προεπιλεγμένη ποσότητα λέγεται ότι είναι *ενικός* αριθμός). Ως εκ τούτου, οι πληθυντικοί χρησιμοποιούνται συνήθως για να δηλώσουν δύο ή περισσότερα από αυτά, αν και μπορούν επίσης να υποδηλώνουν περισσότερα από κλασματικά, μηδενικά ή αρνητικά ποσά.

Λέξεις άλλου τύπου, όπως Ρήμα, Επίθετο και Αντωνυμία, συχνά έχουν διαφορετικές μορφές πληθυντικού, οι οποίες χρησιμοποιούνται στις γλωσσικές συμβάσεις με τον αριθμό του συσχετισμένου τους ουσιαστικού.

Μερικές γλώσσες έχουν επίσης ένα δυϊκό αριθμό (δηλώνοντας ακριβώς δύο από κάτι) ή άλλα συστήματα αριθμητικών κατηγοριών.

Παραπομπές
----------
Ο **Τρύφων Κουταλίδης** (25 Οκτωβρίου 1934 - 20 Μαρτίου 2012) ήταν Έλληνας δικηγόρος.

Βιογραφικά στοιχεία
-------------------

Γεννήθηκε στην Αθήνα και μεγάλωσε στην Καλαμάτα, όπου ο πατέρας του ασκούσε το δικηγορικό επάγγελμα. Η καταγωγή του πατέρα του ήταν από τον Πύργο της έξω Μάνης. Επιχείρησε να σπουδάσει αρχιτεκτονική στο Μετσόβιο Πολυτεχνείο αποτυγχάνοντας στρεφόμενος τελικά προς τα νομικά. Σπούδασε νομικά στο Πανεπιστήμιο Αθηνών, του οποίου έγινε και διδάκτωρ, με εισήγηση του Καθηγητή Κωνσταντίνος Ρόκας, και μετεκπαιδεύτηκε στο αεροπορικό δίκαιο στο πανεπιστήμιο του Λονδίνου. Επέστρεψε στην Αθήνα αναλαμβάνοντας νομικός σύμβουλος στην Ασπίς Πρόνοια. Στη συνέχεια προσελήφθη στην Ολυμπιακή Αεροπορία και στο νομικό επιτελείο του Αριστοτέλη Ωνάση, του οποίου εξελίχθηκε σε στενό φίλο και προσωπικό σύμβουλο. Το 1974 παραιτήθηκε από το διοικητικό συμβούλιο της Ολυμπιακής Αεροπορίας, στο οποίο είχε ήδη διατελέσει μια φορά πρόεδρος, διαφωνώντας με την κρατικοποίησή της, επέστρεψε όμως σύντομα πάλι ως πρόεδρος της Ολυμπιακής, θέση από την οποία παραιτήθηκε σε μικρό χρονικό διάστημα.

Μέχρι τον θάνατό του διατηρούσε μια από τις σημαντικότερες δικηγορικές εταιρίες. Υπήρξε στενός φίλος του Κωνσταντίνου Καραμανλή, στην διαθήκη του οποίου είχε οριστεί εκτελεστής, καθώς και του Χρήστου Λαμπράκη. Ως φίλος του τελευταίου διαδραμάτισε σημαντικό ρόλο στην ίδρυση του πρώτου ιδιωτικού τηλεοπτικού καναλιού του "Mega Channel". Είχε διατελέσει μέλος του διοικητικού συμβουλίου του Δημοσιογραφικού Οργανισμού Λαμπράκη (ΔΟΛ), αντιπρόεδρος της Εμπορικής Τράπεζας και πρόεδρος του δ.σ. της Γενικής Τράπεζας. Αρθρογραφούσε τακτικά στην εφημερίδα "Το Βήμα" υπογράφοντας με το ψευδώνυμο *Παπινιανός*. Είχε γράψει ένα βιβλίο με τις αναμνήσεις του από το δικηγορικό επάγγελμα υπό τον τίτλο *Παπινιανός, ο δικηγόρος* (εκδόσεις Εστία, 2003).

Απεβίωσε στις 20 Μαρτίου 2012 στην Αθήνα από οξεία παγκρεατίτιδα και ενταφιάστηκε στο Α΄ Νεκροταφείο Αθηνών. Είχε παντρευτεί δύο φορές, σε α΄ γάμο με την Χριστίνα Θ. Λαναρά, κόρη της γνωστής οικογένειας, και σε β΄ γάμο με την Σόφη Δασκαλάκη, χήρα του Μιχαήλ Βρανόπουλου. Από τον γάμο του με την Χριστίνα Λαναρά είχε αποκτήσει μια κόρη, την σκηνοθέτη Όλγα Μαλέα.

Παραπομπές
----------

1. 1 2 3 4 5 6 7 8 9 10 11 12 13 14  www.tovima.gr/2012/03/24/politics/tryfwn-koytalidis-o-nomikos-twn-megalwn-ypothesewn/. Ανακτήθηκε στις 21  Νοεμβρίου 2020.
2. ↑  www.capital.gr/epikairotita/1446641/-efuge-o-dikigoros-trufon-koutalidis. Ανακτήθηκε στις 21  Νοεμβρίου 2020.
3. 1 2 3 4 5  Βιογραφικό Κουταλίδη Αρχειοθετήθηκε 2012-04-23 στο Wayback Machine. από την εφημερίδα "Πρώτο Θέμα"
4. 1 2 3 4  Βιογραφικό Κουταλίδη, από την ιστοσελίδα της δικηγορικής του εταιρείας
5. 1 2 3 4  Βιογραφικό Κουταλίδη, από την εφημερίδα "Το Βήμα"
Ένα Τσίζμπεργκερ, με τηγανητές πατάτες
To **Τσίζμπεργκερ** (αγγλική γλώσσα: *Cheeseburger*) είναι χάμπουργκερ με τυρί, το οποίο κατάγεται από τις Ηνωμένες Πολιτείες. Παραδοσιακά, η φέτα τυρί τοποθετείται πάνω από το μπιφτέκι, λίγο πριν σερβιριστεί για να λιώσει. Τα τσίζμπεργκερ μπορεί να περιλαμβάνουν διάφορες παραλλαγές στη δομή, τα υλικά και τη σύνθεση. Όπως και με άλλα χάμπουργκερ, ένα τσίζμπεργκερ μπορεί να περιλαμβάνει και γαρνιτούρα όπως: μαρούλι, ντομάτα, κρεμμύδι, τουρσί, μπέικον, μαγιονέζα, κέτσαπ και μουστάρδα. 

Σε εστιατόρια φαστ φουντ, το τυρί που χρησιμοποιείται είναι συνήθως επεξεργασμένο. Ως εναλλακτικά μπορούν να χρησιμοποιηθούν και άλλα λιωμένα τυριά. Τα συνηθισμένα παραδείγματα περιλαμβάνουν: τσένταρ, έμενταλ, μοτσαρέλα μπλε τυρί και μοντερέι τζακ.

Ιστορία
-------

### Προέλευση

Στα τέλη του 19ου αιώνα, τα τεράστια λιβάδια των Μεγάλων Πεδιάδων είχαν ανοίξει για εκτροφή βοοειδών. Αυτό επέτρεψε σε πολλούς Αμερικανούς να καταναλώνουν βόειο κρέας σχεδόν καθημερινά. Το χάμπουργκερ συνήθως παραμένει, ως μία από τις φθηνότερες πηγές βοείου κρέατος στην Αμερική. 

Η προσθήκη τυριού στα χάμπουργκερ έγινε δημοφιλής στα τέλη της δεκαετίας του 1920 έως τα μέσα της δεκαετίας του 1930. Υπάρχουν αρκετοί ανταγωνιστικοί ισχυρισμοί για το ποιος δημιούργησε το πρώτο τσίζμπεργκερ. Εικάζεται ότι ο Λάιονελ Στέρνμπεργκερ, εισήγαγε το τσίζμπεργκερ το 1926, σε ηλικία 16 ετών. Εργάστηκε ως μάγειρας στο σαντουιτσάδικο του πατέρα του, στην Πασαντίνα, και "έριξε πειραματικά μια φέτα αμερικανικού τυριού σε ένα ψιλό χάμπουργκερ." Ένα πρώιμο παράδειγμα για το τσίζμπεργκερ που εμφανίζεται σε μενού, είναι ένα μενού του 1928 για το εστιατόριο O'Dell's του Λος Άντζελες, το οποίο απαριθμούσε ένα τσίζμπεργκερ, ψημένο με τσίλι για 25 λεπτά. 

Άλλα εστιατόρια ισχυρίζονται επίσης, ότι έχουν εφεύρει το τσίζμπεργκερ. Για παράδειγμα, το εστιατόριο Kaelin's στο Λούισβιλ, δήλωσε ότι εφηύρε το τσίζμπεργκερ το 1934, αλλά πιστεύεται επίσης, ότι εφευρέθηκε σε ένα εστιατόριο, που ονομαζόταν Jack's Lunch στο Μιντλτάουν, τη δεκαετία του 1930.

### Μεγαλύτερο Τσίζμπεργκερ

Το μεγαλύτερο τσίζμπεργκερ που κατασκευάστηκε ποτέ ζύγιζε 2.014 λίβρες (914 κιλά). Λέγεται ότι περιλαμβάνει "60 κιλά (27 κιλά) μπέικον, 50 κιλά (23 κιλά) μαρούλι, 50 κιλά (23 κιλά) κρεμμύδια σε φέτες, 40 κιλά (18 κιλά) τουρσί και 40 κιλά (18 κιλά) ) τυριού". Το ρεκόρ έγινε το 2012 από το Black Bear Casino της Μινεσότα, συντρίβοντας τον προηγούμενο ρεκόρ των 881 κιλών (400 κιλά). 

Στις Ηνωμένες Πολιτείες, η Εθνική Ημέρα του τσίζμπεργκερ, εορτάζεται κάθε χρόνο στις 18 Σεπτεμβρίου.